OSNOVNA ŠKOLA ZVONKA CARA

Kotorska 13

51260 Crikvenica

Crikvenica, 7. listopada 2021.

**ZAKLJUČCI**

**s 9. sjednice Školskog odbora održane 7. listopada 2021. godine**

Deveta sjednica Školskog odbora započela je u 13:00 sati u prostoriji školske zbornice.

Sjednici prisustvuju svi (7) članovi Školskog odbora te ravnateljica i voditeljica računovodstva.

Predsjednica Školskog odbora otvara sjednicu te konstatira da je prisutna većina članova Školskog odbora odnosno svi članovi kako bi se mogle donositi pravovaljane odluke.

Predsjednica Školskog odbora utvrđuje sljedeći:

**DNEVNI RED**

1. Verifikacija zapisnika s 8. elektronske sjednice Školskog odbora

2. Zapošljavanje na radnom mjestu učitelja/ice razredne nastave u produženom boravku na određeno, puno radno vrijeme u matičnoj školi (40 sati ukupnog tjednog radnog vremena) – 2 izvršitelja/ice – prethodna suglasnost

3. Zapošljavanje na radnom mjestu učitelja/ice razredne nastave u produženom boravku na određeno, puno radno vrijeme u Područnoj školi Selce (40 sati ukupnog tjednog radnog vremena)- 1 izvršitelj/ica – prethodna suglasnost

4. Pravilnik o promicanju spoznaja o štetnosti duhanskih i srodnih proizvoda – donošenje

5. Etički kodeks neposrednih nositelja odgojno-obrazovnih djelatnosti u OŠ Zvonka Cara – donošenje

6. Poslovnik o radu Školskog sportskog društva „Glavoč“ – donošenje

7. Poslovnik o radu kolegijalnih tijela – donošenje

8. Kućni red OŠ Zvonka Cara – donošenje

9. Školski kurikulum za šk. god. 2021./2022. – donošenje

10. Godišnji plan i program rada za šk. god. 2021./2022. – donošenje

11. Prijedlog Plana proračuna za 2022. s projekcijama za 2023. i 2024. godinu – suglasnost

12. Prijedlog II. izmjena proračuna za 2021. godinu – suglasnost

13. Odluka o raspisivanju natječaja za imenovanje ravnatelja/ice Osnovne škole Zvonka Cara – donošenje

14. Informacije

Predlaže se dopuna dnevnog reda 9. sjednice na način da se iza 14. točke Dnevnog reda doda sljedeća točka:

15. Prijedlog V. Izmjena i dopuna Statuta Osnovne škole Zvonka Cara.

Svi članovi Školskog odbora prihvatili su jednoglasno dnevni red sjednice odnosno dopunu Dnevnog reda, točku pod brojem 15. Prijedlog V. Izmjena i dopuna Statuta Osnovne škole Zvonka Cara.

Ad 1. Školski odbor usvojio je jednoglasno zapisnik s 8. elektronske sjednice održane dana 14. 9. 2021. godine.

Ad 2. Školski odbor jednoglasno na prijedlog ravnateljice daje prethodnu suglasnost za zasnivanje radnog odnosa na radnom mjestu učitelja/ice razredne nastave u produženom boravku (2 izvršitelja/ice) na određeno, puno radno vrijeme u matičnoj školi.

Ad 3. Školski odbor jednoglasno na prijedlog ravnateljice daje prethodnu suglasnost za zasnivanje radnog odnosa na radnom mjestu učitelja/ice razredne nastave u produženom boravku (1 izvršitelj/ica) na određeno, puno radno vrijeme u Područnoj školi Selce.

Ad 4. Članovi Školskog odbora jednoglasno su usvojili novi Pravilnik o promicanju spoznaja o štetnosti duhanskih i srodnih proizvoda.

Ad 5. Članovi Školski odbor jednoglasno su usvojili novi Etički kodeks neposrednih nositelja odgojno-obrazovnih djelatnosti u OŠ Zvonka Cara.

Ad 6. Članovi Školskog odbora jednoglasno su usvojili Poslovnik o radu školskog sportskog društva „Glavoč“.

Ad 7. Članovi Školskog odbora jednoglasno su usvojili Poslovnik o radu kolegijalnih tijela.

Ad 8. Članovi Školskog odbora jednoglasno su usvojili Kućni red Osnovne škole Zvonka Cara.

Ad 9. Školski odbor je jednoglasno, na prijedlog Učiteljskog vijeća i nakon pribavljenog mišljenja Vijeća roditelja, usvojio i donio Školski kurikulum za školsku godinu 2021./2022.

Ad 10. Školski odbor je jednoglasno usvojio i donio Godišnji plan i program za školsku godinu 2021./2022., a nakon sjednice Učiteljskog vijeća i Vijeća roditelja.

Ad 11. Školski odbor jednoglasno je dao suglasnost na prijedlog Plana proračuna za 2022. godinu s projekcijama za 2023. i 2024. godinu.

Ad 12. Školski odbor jednoglasno je dao suglasnost na prijedlog II. izmjena proračuna za 2021. godinu.

Ad 13. Tajnica obavještava članove o skorašnjem isteku mandata aktualnoj ravnateljici. Mandat ističe dana 1. siječnja 2022. godine te je sukladno odredbama Statuta Škole donijeti odluku o raspisivanju natječaja za imenovanje ravnatelja/ice odnosno raspisati natječaj najkasnije 60 dana prije isteka mandata aktualnog ravnatelja.

Ravnatelj se imenuje na temelju natječaja koji raspisuje Školski odbor, a objavljuje se u „Narodnim novinama“ i na mrežnim stranicama Škole.

Natječaj će se objaviti dana 27. listopada 2021. godine.

Školski odbor jednoglasno je donio Odluku o raspisivanju natječaja za imenovanje ravnatelja/ice Škole. Odluka će se objaviti na mrežnim stranicama Škole i na oglasnoj ploči Škole.

Ad 14. Ravnateljica obavještava da će se raspisati natječaj za radno mjesto učitelja engleskoga jezika na određeno, nepuno radno vrijeme (15 sati tjedno) budući da je učiteljica engleskoga jezika sporazumno otkazala ugovor o radu za dio sati nastave engleskoga jezika.

Ad 15. Članovi Školskog odbora jednoglasno s utvrdili prijedlog V. Izmjena i dopuna Statuta koji će se dostaviti osnivaču na razmatranje radi davanje prethodne suglasnosti.

Sjednica je završila u 14:10 sati.

Zapisničar: Predsjednica Školskog odbora:

Lamia Butorac, mag. iur. Sanja Krešić, prof.